b'\n_START_ARTICLE_\nZadaras\n_START_SECTION_\nIstorija\n_START_PARAGRAPH_\nIII am\xc5\xbeius pr. m. e. Zadaras buvo u\xc5\xbekariautas rom\xc4\x97n\xc5\xb3. Jiems prireik\xc4\x97 2 am\xc5\xbei\xc5\xb3 pavergti vietinius Ilyrus. Sugriuvus Romos imperijai, miestas tapo Bizantijos dalimi. XVI a. ir XVII a. miest\xc4\x85 puldin\xc4\x97jo Osman\xc5\xb3 imperija. Vienos kongreso sprendimu atiteko Austrijos imperijai. Po Pirmojo pasaulinio karo pagal Rapalo sutart\xc4\xaf atiteko Italijai. Antrojo pasaulinio karo metu daug kart\xc5\xb3 bombarduotas S\xc4\x85junginink\xc5\xb3 aviacijos. Po karo priskirtas Jugoslavijos respublikai Kroatijai, kuri 1991\xc2\xa0m. tapo nepriklausoma. Pokario metais mieste pl\xc4\x97tota pramon\xc4\x97.\n_START_SECTION_\nArchitekt\xc5\xabra\n_START_PARAGRAPH_\nI\xc5\xa1liko III a. rom\xc4\x97n\xc5\xb3 forumo bei akveduko element\xc5\xb3. Senamiestyje gausu viduram\xc5\xbei\xc5\xb3 ba\xc5\xbeny\xc4\x8di\xc5\xb3: IX a. ikiromanin\xc4\x97 \xc5\xa1v. Donato ba\xc5\xbeny\xc4\x8dia, XII a. romanin\xc4\x97s \xc5\xa0v. Anastazijos katedra ir \xc5\xa0v. Kr\xc5\xa1evano ba\xc5\xbeny\xc4\x8dia, gotikin\xc4\x97 \xc5\xa1v. Tomo ba\xc5\xbeny\xc4\x8dia. I\xc5\xa1lik\xc4\x99 renesanso, baroko ir klasicizmo architekt\xc5\xabros gyvenam\xc5\xb3j\xc5\xb3 pastat\xc5\xb3, XVI a. miesto vartai.'